Diari Oficial de la Generalitat Valenciana


Sumari del DOGV 7556, del 25-06-2015 (2015/5716)

Informació pública de l'alienació dels aprofitaments forestals de fusta i biomassa en les forests CS-009, Palancar de Abajo, i CS-010, Palancar de Arriba, de la província de Castelló.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   7556

Data del DOGV
:   25-06-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/5716


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de l'alienació dels aprofitaments forestals de fusta i biomassa en les forests CS-009, Palancar de Abajo, i CS-010, Palancar de Arriba, de la província de Castelló. [2015/5716]  
1. Objecte  
1.1. Concurs per a l'alienació dels aprofitaments forestals ordinaris en les forests propietat de la Generalitat CS-009 Palancar de Abajo i CS-010 Palancar de Arriba, tot això d'acord amb el que preveu la Resolució de la Direcció General de Medi Natural de 25 de març de 2015 per la qual s'aprova el projecte d'ordenació de les forests d'UP CS-009 i CS-010. Els aprofitaments forestals objecte de licitació són la fusta i biomassa.  
  
2. Tramitació, procediment i tipus de licitació  
2.1. L'entitat adjudicatària és la Conselleria d'Infraestructures, Territori i Medi Ambient. Direcció Territorial de Castelló. Germans Bou, número 47. 12455 Castelló de la Plana.  
2.2. La tramitació i el procediment es realitzaran d'acord amb els principis de publicitat, objectivitat, imparcialitat, transparència i de concurrència competitiva, arreplegats en l'article 15.5 de la Llei 43/2003, de 21 de novembre, de Forests, així com amb el que disposa l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, i la resta de legislació forestal que se li aplique.  
  
2.3. El tipus de licitació serà oberta de tramitació ordinària i es realitzarà per mitjà de concurs, amb la possibilitat de pagar en espècie part del preu del bé. Els criteris de valoració que determinen l'adjudicació de l'alienació vénen detallats en el plec de condicions economicoadministratives.  
  
3. Cànon  
El cànon anual es farà efectiu per mitjà de:  
a) Ingrés de l'import anual de la licitació en la Direcció Territorial competent de la Tresoreria de la Generalitat, síties en els Servicis Territorials de la Conselleria d'Hisenda i Administració Pública a Castelló.  
  
b) Execució, per part de l'adjudicatari, de les millores proposades en la documentació tècnica de la licitació, que es desglossaran en la memòria o pla anual que haurà de presentar l'adjudicatari en la Direcció Territorial de Castelló de la Conselleria d'Infraestructures, Territori i Medi Ambient.   
L'import anual de l'adjudicació a ingressar en la Direcció Territorial competent de la Tresoreria de la Generalitat (apartat del cànon anual) s'actualitzarà anualment segons l'Índex General de Preus al Consum (IPC) publicat per l'Institut Nacional d'Estadística.  
  
4. Plec de condicions economicoadministratives  
El plec de condicions economicoadministratives serà l'aprovat en l'annex III de l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
5. Condicions tecnicofacultatives  
5.1. Les condicions tecnicofacultatives d'aplicació a esta licitació seran les establides en:  
a) El plec general de condicions tecnicofacultatives establit en l'annex II de l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
b) El plec de condicions particulars tecnicofacultatives per a l'alienació dels aprofitaments forestals de fusta i biomassa en les forests CS-009, Palancar de Abajo, i CS-010, Palancar de Arriba, de la província de Castelló.  
c) Les condicions particulars de l'aprofitament que figuren en l'instrument tècnic de gestió forestal aprovat per Resolució de la Direcció General de Medi Natural de data 25 de març de 2015.  
Estos documents es troben a disposició dels interessats en la Direcció Territorial de la Conselleria d'Infraestructures, Territori i Medi Ambient de Castelló, sítia en l'avinguda del Mar, número 47, edifici PROP, de Castelló de la Plana.  
5.2. Seran aplicables les recomanacions tècniques que descriuen i orienten actuacions per a la millora de la gestió i provisió de servicis, que indica el Decret 58/2013, de 3 de maig, del Consell, pel qual s'aprova el Pla d'Acció Territorial Forestal de la Comunitat Valenciana.  
  
5.3. Així mateix, hauran de complir-se totes les mesures preventives contra incendis forestals que s'assenyalen en el marc del que disposa la legislació vigent i, en especial, en el Decret 7/2004, de 23 de gener, del Consell de la Generalitat, pel qual s'aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
  
6. Termini d'execució de l'aprofitament  
El termini per a l'aprofitament de les forests serà de 10 anys, tal com figura indicat en l'annex I d'este anunci.  
  
7. Lloc i termini de presentació de les ofertes  
7.1. El termini per a la presentació de les ofertes serà de 30 dies naturals a comptar de l'endemà de la publicació d'este anunci en el Diari Oficial de la Comunitat Valenciana.  
7.2. Els sol·licitants presentaran l'oferta i la documentació corresponent en sobre tancat dirigit al director territorial de la Conselleria d'Infraestructures, Territori i Medi Ambient de Castelló, en qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
7.3. Igualment, les ofertes podran ser enviades per correu certificat i el licitador ha de justificar la data d'imposició del que va enviar en les oficines de correus i anunciar a l'òrgan de contractació la remissió de l'oferta per mitjà de tèlex, telegrama o telefax en el mateix dia.  
7.4. Sense la concurrència d'estos requisits, l'oferta no serà admesa si és rebuda per l'òrgan de contractació després de la data de terminació del termini assenyalat en l'anunci. Transcorreguts, no obstant això, els deu dies naturals següents a la indicada data sense haver-se rebut l'oferta, esta no serà admesa en cap cas.  
7.5. No s'acceptaran aquelles proposicions que tinguen omissions, errors o ratllades que impedisca conéixer clarament tot allò que l'Administració estime fonamental per a l'oferta.  
  
8. Lloc i data de celebració del concurs  
8.1. L'obertura de pliques del concurs se celebrarà el sèptim dia hàbil posterior a la finalització del termini de presentació d'ofertes, a les 11.00 hores, en la Direcció Territorial de Castelló Conselleria d'Infraestructures, Territori i Medi Ambient, situada en l'edifici PROP, avinguda de Germans Bou, número 47, de Castelló de la Plana.  
8.2. En cas de resultar deserta el primer concurs, se celebrarà el segon, sota el mateix tipus de taxació i condicions, deu dies després, sense previ avís. En cas de resultar deserts els dos concursos, correspon a la Direcció Territorial de Castelló de la Conselleria d'Infraestructures, Territori i Medi Ambient, licitar-la novament.  
  
9. Capacitat del licitador  
Només estan capacitades les persones naturals o jurídiques, espanyoles o estrangeres, que tinguen plena capacitat d'obrar, no estiguen incurses en una prohibició de contractar conforme a l'article 60 i concordants del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic (d'ara en avant TRLCSP), i acrediten la seua solvència econòmica, financera i tècnica o professional i es troben degudament classificades.  
  
No estaran capacitades les persones que estiguen incurses en alguna de les prohibicions de contractar previstes en l'article 60 i concordants del TRLCSP.  
A estos efectes, hauran d'aportar justificant d'haver constituït el depòsit o garantia provisional equivalent al dos per cent (2 %) de la taxació respectiva.  
Les unions d'empresaris que es constituïsquen temporalment a este efecte es regiran pel que preveu l'article 59 i concordants del TRLCSP.  
  
Per a acreditar la solvència econòmica, financera, professional i tècnica, en atenció a les obligacions que assumix el licitador i, conforme al TRLCSP i al plec de condicions economicoadministratives aprovat en l'annex III de l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana, els licitadors hauran d'acreditar:  
1. Experiència no inferior a cinc (5) en anys en activitats d'aprofitament forestal.  
2. Experiència no inferior a tres (3) en anys en activitats de tractament de la biomassa forestal.  
3. Estar en disposició de maquinària especifica, personal capacitat i instal·lacions suficients per a realitzar les activitats objecte de licitació segons les condicions establides en els plecs.  
4. Disposar de les certificacions SYA 3661, ISO 14370 i OHSAS 18469.  
  
10. Documentació requerida i model de proposició  
La documentació requerida per a la presentació de les ofertes ve desglossada en el plec de condicions economicoadministratives aprovat en l'annex III de l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
En el sobre B, a més de la proposició econòmica, haurà de presentar una memòria de les millores proposades i dels mitjans tècnics oferits per a l'execució dels aprofitaments, tal com establix l'article 7 del plec de condicions particulars tecnicofacultatives per a l'alienació dels aprofitaments forestals de fusta i biomassa en les forests CS-009, Palancar de Abajo, i CS-010, Palancar de Arriba, de la província de Castelló.  
  
El model de proposició econòmica que ha de presentar el licitador, junt el model de declaració responsable, es troben en el capítol V de l'annex III d'Orde 10/2015, de 8 d'abril de 2015, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
11. Garantia provisional  
11.1. Per a participar en la licitació serà requisit indispensable la consignació prèvia d'una garantia provisional per import del 2 per cent del valor de taxació.  
11.2. L'import de la garantia provisional serà tornat a la finalització del procediment d'adjudicació als licitadors que no hagen resultat adjudicataris.  
11.3. Si algun licitador retira la seua proposició injustificadament abans de l'adjudicació o si l'adjudicatari no constituïx la garantia definitiva o, per causes imputables al mateix, no poguera formalitzar-se l'alienació, es produirà la pèrdua de la garantia provisional. En este sentit, la falta de contestació a la sol·licitud d'informació o el reconeixement per part del licitador que la seua proposició patix d'error o inconsistència que la facen inviable, tindrà la consideració de retirada injustificada de la proposició.  
  
12. Garantia definitiva  
12.1. L'adjudicatari haurà de consignar obligatòriament una garantia definitiva per valor del 10 per cent de l'import d'adjudicació en el termini de 10 dies a partir de la data en què li siga comunicada l'adjudicació.  
12.2. La garantia definitiva respondrà de les penalitzacions imposades al contractista per raó de l'activitat que realitze, del rescabalament dels danys i perjuís que l'adjudicatari ocasionara a la Generalitat o al titular de la forest amb motiu de l'adjudicació, dels gastos originats a estos per demora de l'adjudicatari en el compliment de les seues obligacions i de la confiscació que puga decretar-se en els casos de cancel·lació, d'acord amb el que establix el mateix o amb caràcter general en la Legislació de Contractes del Sector Públic.  
12.3. La devolució de la garantia definitiva es produirà quan finalitze el termini vigent de l'adjudicació, una vegada hi haja certificat la direcció territorial competent la seua correcta execució o gaudi.  
12.4. Si feta la liquidació de l'adjudicació i les fiances superaren el seu import, l'excés serà tornat a continuació a l'adjudicatari, una vegada realitzat l'informe preceptiu del tècnic facultatiu designat per la direcció territorial corresponent.  
  
13. Jurisdicció competent  
Tots els litigis que pogueren sorgir del desenrotllament dels contractes vinculats el present anunci s'entendran sempre sotmesos als tribunals competents amb jurisdicció a la província de Castelló.  
  
14. Supletori  
En allò no previst en el present anunci i plecs que l'acompanyen, caldrà ajustar-se al que disposa el TRLCSP i en l'Orde 10/2015, de 8 d'abril, de la Conselleria d'Infraestructures, Territori i Medi Ambient, per la qual es regulen els aprofitaments forestals a la Comunitat Valenciana.  
  
Castelló de la Plana, 15 de maig de 2015.- El director territorial d'Infraestructures, Territori i Medi ambient: Jorge Traver de Juan.